Klementinai
**Klementinas** – mandarininio ir apelsininio citrinmedžių hibrido (*Citrus ×clementina*) vaisius.
Šie vaisiai 1902 m. buvo pavadinti *klementinais*, pagal jų kūrėjo *Clément Rodier* vardą. Manoma, kad šie vaisiai atsirado Alžyre. 

Klementinų žievė yra sodriai oranžinė, paviršius glotnus ir blizgus. Klementinų vidus pasidalina į 7-14 segmentų. Klementinų žievė lengvai lupasi kaip ir mandarinų. Jie beveik niekada neturi sėklų, kai būna užauginti komerciškai (be apdulkinimo). Klementinai kartais vadinami angl. *Moroccan clementine* 'marokiniais klementinais'.

Šie vaisiai yra sultingi ir saldūs, turi mažiau citrinos rūgšties negu apelsinai. 
Jų eterinius aliejus (kaip ir kitų citrinvaisių eterinius aliejus) daugiausia sudaro limonenas, mircenas, linalolis, α-pinenas ir kt. junginiai.

Manoma, kad klementinų citrinmedžiai atsirado per atsitiktinį susikryžminimą, o pirmas vaisius savo našlaičių prieglaudos sode *Misserghin* mieste (Alžyras) aptiko *Clément Rodier*, pagal kurio pavardę vaisiai ir buvo vėliau pavadinti. 
Yra duomenų, kad Kinijoje šie vaisiai atsirado gerokai anksčiau. Pvz. rašoma, kad klementinai yra beveik identiški Kantono mandarinams, kurie plačiai auginami Kinijos Guangsi ir Guangdongo provincijose.

Klementinus dažnai sunku atskirti nuo mandarinų atmainų. Jų nereikėtų painioti su likeriniais mandarinais ir kitais populiariais citrinvaisiais. 

Klementinų citrinmedžius Kalifornijoje ėmė komerciškai auginti 1914 m. nors Kalifornijos universiteto Citrusų tyrimų stotyje jie jau augo 1909 m.

Klementinus auginančios šalys yra Alžyras, Tunisas, Ispanija, Portugalija, Marokas, Graikija, Italija, Izraelis, Libanas, Iranas ir Turkija, vaisiai iš šių šalių jau ne vieną dešimtmetį pardavinėjami Europos rinkose. Klementinų rinka JAV susiformavo po to, kai atšiauri 1997 m. žiema Floridoje nuniokojo apelsininių citrinmedžių plantacijas. Pakilo apelsinų kainos ir krito pasiūla. 

Klementinus JAV paprastai pardavinėja tinkliniuose maišuose, kurie įpakuojami mažose medinėse dėžėse ar kartondėžėse. Daug klementinų parduodama nuo lapkričio vidurio iki sausio, todėl juos neretai vadina angl. *Christmas oranges* 'Kalėdų apelsinais'.

Klementinai yra besėkliai, tačiau šią savybę praranda, jeigu kryžmiškai apdulkinami kitų rūšių citrinmedžių žiedadulkėmis. Dėl tokio apdulkinimo 2006 m. klementinus auginusi Kalifornijos kompanija „Paramount Citrus" grasino teismu vietiniams bitininkams, kad šie savo bites laikytų kuo toliau nuo jų plantacijų.

##### Maistingųjų medžiagų 100 g

|  |  |
| --- | --- |
| **Energetinė vertė** | 198 kJ (47 kcal) |
| **Angliavandeniai** | 12,02 g |
| **Riebalai** | 0,15 g |
| **Baltymai** | 0,85 g |
| **Vanduo** | 86,58 g |

Išnašos
-------

1. ↑  klementinas[neveikianti nuoroda]
2. 1 2  *Edible: An Illustrated Guide to the World's Food Plants*. [National Geographic (magazine)]. 2008. p. 73. ISBN 978-1-4262-0372-5.
3. ↑  „Fresh Plaza".
4. ↑  *Le Cordon Bleu Cuisine Foundations*. [Cengage Learning]. 2010. p. 180. ISBN 9781435481374.
5. ↑  Ziegler, Herta (2007). *Flavourings: production, composition, applications, regulations*. Wiley, John & Sons, Incorporated. p. 203. ISBN 978-3-527-31406-5. Suarchyvuotas originalas 2014-04-15. Nuoroda tikrinta 2014-10-23.
6. ↑  Harper, Douglas (November 2001). „clementine". *Online Etymology Dictionary*. Nuoroda tikrinta February 14, 2009.
7. ↑  Saunt, James (January 1, 2000). *Citrus Varieties of the World (Second edition)*. Sinclair International Business Resources. p. which page?. ISBN 978-1-872960-01-2.
8. ↑  Hodgson, Richard Willard (1967). „Horticultural Varieties of Citrus". *The Citrus Industry* (Revised leid.). University of California, Riverside, Division of Agricultural Sciences. Suarchyvuotas originalas March 8, 2008. Nuoroda tikrinta February 14, 2009.
9. ↑  Office of the Federal Register (U.S.), red. (2010-03-12). *Code of Federal Regulations, Title 7, Agriculture, Pt. 300-399*. Animal and Plant Inspection Service, USDA Section 319.56-34. ISBN 978-0-16-084757-8. Nuoroda tikrinta 17 July 2010.
10. ↑  „Calif. beekeepers fear no-fly zones". KATU.com. The Associated Press. 2006 m. gruodžio 2 d. Suarchyvuotas originalas 2009-11-27. Nuoroda tikrinta July 17, 2010.